Bólašojce

Bólašojce ( Bolschwitz) su  gmejnski dźěl Kalawy w braniborskim wokrjesu Hornje Błóta-Łužica.

 Geografie 
Bólašojce leža w Delnjej Łužicy při Łužiskej wuhrodźe. Sewjernje wsy ležitej Wětošowskej gmejnskej dźělej Kósojce a Běłośin. Na wuchodźe so přizamknu Kalawski gmejnski dźěl Wólšyna a wjesce Herpna a Jažyn, kotrejž słušatej runje kaž na juhu mjezowacej gmejnskej dźělej Pšyne a Gółyń k městu Wětošowej. Tohorunja južnje Bólašojc leži Kalawski gmejnski dźěl Wjelchna. Na zapadźe mjezuje wjes z Kalawu samej a jeje gmejnskimi dźělemi Hołtna, Zasłomjeń a Rudnej.

 Stawizny 
Přez archeologiske namakanki bu dopokazane, zo bě stejišćo wsy hižo w młodej kamjentnej dobje wobsydlene. Wjes sama nasta po zdaću w běhu němskeho wobsydlenja słowjanskich kónčin jako němske sydlišćo w formje slepeje hasy. Prěnje pisomne naspomnjenje pochadźa z lěta 1432. Wjesne mjeno je wotwodźene wot serbskeho wosoboweho mjena Boleš, skrótšenki Bólesława. W Lubnjowskej přisažniskej (sudniskej) knize mjenuje so wjeska w lěće 1520 Bolßewycz.

K wobsedźerjam ryćerkubła słušachu we 18. lětstotku hrabje ze Stutterheima, kotrymž słušeštej Hogrozna a Bólašojce. Wot 1800 do 1842 bě Heinrich Ludwig Graf zu Lynar  wobsedźer wjeski a po nim Jacques Alfred hrabja z Pourtalès.

Cyrkwinsce słušachu Bólašojce do Kalawy.

Wjesny dźěl Wólšyna nasta 1848 jako wudwór a wužiwaše so jako kubło. Zarjadnisce běchu Bólašojce dźěl Kalawskeho wokrjesa.

Dnja 26. oktobra 2003 so Bólašojce hromadźe ze Změšowom, Kamjenami, Młoźami, Zasłomjenjom a Wjerchownju do Kalawy zagmejnowachu.StBA: Změny pola gmejnow Němskeje

 Wuwiće wobydlerstwa 
 Wuwiće wobydlerstwa w Bólašojcach wot 1875 do 2002Statistika Braniborska (PDF)lěto  wobydlerjo lěto  wobydlerjo lěto  wobydlerjolěto  wobydlerjolěto  wobydlerjolěto  wobydlerjo lěto  wobydlerjo1875 2291933 2321964 2271989 1421993 1411997 1432001 1361890 2311939 2041971 2091990 1441994 1411998 1442002 1371910 2201946 3241981 1621991 1391995 1461999 1491925 2661950 3161985 1651992 1341996 1422000 139

 Nóžki 

 Wotkazy 

 Předstajenje gmejnskeho dźěla Bolschwitz na webstronach Kalawy, wotwołane dnja 11. awgusta 2009.
 Přinošk we wusyłanju RBB "Landschleicher" dnja 13. decembra 2009

Kategorija:Kalawa
Kategorija:Něhdyša gmejna (Wokrjes Hornje Błóta-Łužica)
Kategorija:Rozpušćenje gmejny 2003
Kategorija:Sydlišćo w Delnjej Łužicy
Kategorija:Sydlišćo we wokrjesu Hornje Błóta-Łužica
Kategorija:Prěnje naspomnjenje 1432